*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*37. számú előterjesztés*

Bátaszék Város Önkormányzat Képviselő-testületének 2023. február 15-én

16 órakor megtartandó ülésére

Palliatív Humán Szolgáltató Központ feladatellátási szerződés felbontására irányuló kérelme (népkonyha szolgáltatás)

|  |
| --- |
| **Előterjesztő:** Dr. Bozsolik Róbert polgármester**Készítette** : Takaróné dr. Mihó Beatrix jogi referens  **Törvényességi ellenőrzést végezte:** Dr. Firle-Paksi Anna aljegyző**Tárgyalja:** Szociális Bizottság 2023.02.14.Pénzügyi és Gazdasági Bizottság 2023.02.14. |

***Tisztelt Képviselő-testület!***

Bátaszék Város Önkormányzat Képviselő-testülete 285/2020. (XI.20.) számú határozatával jóváhagyta a Palliatív Humán Szolgáltató Központtal kötött étkeztetés-népkonyha szolgáltatás altípusra kötött ellátási szerződést.

A Palliatív Humán Szolgáltató Központ a Magyar Pünkösdi Egyház fenntartása alatt álló szociális intézmény. A cél az volt a „népkonyha” megindításával, hogy azoknak az embereknek segítsenek mindennap egy tál meleg ételt biztosításával, akik nem képesek az anyagi helyzetüknél fogva, vagy szociális helyzetükből adódóan térítési díjat fizetni. Az előre elkészített és dobozolt étel átadása az Önkormányzat által biztosított épületben történt volna.

2020-ban az ellátási szerződés megkötése megtörtént, az előkészítő folyamatok elindultak, azonban a Palliatív Humán Szolgáltató Központ részéről a **tényleges megvalósítás elmaradt.** A Tolna Megyei Kormányhivatal Hatósági Főosztálya **2021. májusában szolgáltatói nyilvántartásba vette a szolgáltatót, a működésének így jogi akadálya nem volt.**

Ferenczi Attila, a Szolgáltató Központ fenntartójának képviseletében, **2023. február 2. napján – mellékelt - kérelemmel fordult** Bátaszék Város Önkormányzatához, melyben a COVID járványra és a megnövekedett élelmiszer- és rezsiárakra hivatkozva - leírja, hogy nem sikerült a népkonyha szolgáltatást elindítani Bátaszéken, így – kéri, hogy az önkormányzattal kötött ellátási szerződést a felek közös megegyezéssel bontsák fel. **A két félnek egymással szembeni anyagi követelése nincs, így tulajdonképpen a fennálló ellátási szerződés könnyen megszüntethető.**

Az ellátási szerződés szerint*: „Felek megállapodnak abban, hogy amennyiben bármely okból a Szolgáltató által a jelen szerződés megkötése időpontjában igényelhető állami feladat ellátási normatíva és egyházi kiegészítő normatíva nagymértékben csökken (20%-ot meghaladóan), a Szolgáltató jogosult jelen szerződést rendes felmondással megszüntetni vagy közös megegyezést kezdeményezni”*

A fentiekre tekintettel kérjük, az alábbi határozati javaslat elfogadását:

**H a t á r o z a t i j a v a s l a t :**

**A Palliatív Humán Szolgáltató Központtal étkeztetés-népkonyha szolgáltatás alaptípusra kötött ellátási szerződés közös megegyezéssel történő megszüntetésére**

Bátaszék Város Önkormányzatának Képviselő-testülete

1. a Palliatív Humán Szolgáltató Központtal (székhelye: 7726 Véménd, Kossuth L. u. 128.., adószám:   19251314-1-02) étkeztetés- népkonyha szolgáltatás altípusára kötött ellátási szerződés közös megegyezéssel történő megszüntetését jóváhagyja;
2. felhívja a szolgáltatót arra, hogy a nyilvántartó hatóságnál a népkonyha szolgáltatás működésének meghiúsulását jelentse be, és Bátaszék Város Önkormányzatával kötött feladatellátás tekintetében töröltesse magát a szolgáltatói nyilvántartásból;
3. felhatalmazza a polgármestert a fentiekkel kapcsolatos jognyilatkozatok megtételére, aláírására.

 *Határidő:* 2023. február 28.

 *Felelős:* Dr. Bozsolik Róbert polgármester

 (megszüntetéshez szükséges

 dokumentumok aláírásáért)

 *Határozatról értesül:* Palliatív Humán Szolgáltató Központ

 irattár